पाएं अपने शहर की ताज़ा ख़बरें और फ्री ई-पेपरडाउनलोड करें
पीपलू तहसीलदार नारायणराम दैया ने ग्राम पंचायत चौगाई, कठमाणा, रानोली, बनवाड़ा, बगड़वा का दौरा कर कोरोना महामारी को लेकर समझाईश करते हुए लोगों को जागरुक करने का कार्य किया। इस दौरान पीपलू तहसीलदार ने ग्राम पंचायतों में उपस्थित पदाधिकारियों, गणमान्य लोगों से कोरोना संक्रमण से बचाव को लेकर घर पर ही रहने, वैवाहिक समारोह को फिलहाल स्थगित करने या कोरोना गाइडलाइन के साथ आयोजित करने को लेकर जागरूक किया। साथ ही महामारी के दौरान मेहनत मजदूरी से वंचित असहाय व्यक्तियों के लिए ग्राम पंचायतों से एहतियातन वैकल्पिक व्यवस्था बनाए रखने का आह्वान किया। इस दौरान व्याख्याता राजाराम चौधरी, आशाराम चौधरी, महिला एवं बाल विकास विभाग से इंद्रा गोठवाल आदि दौरे में साथ रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn